[{"text_idx": "#000005", "text": "A hoffech chi ymweld a\u0302 Chaerwent Rufeinig fel yr oedd yn y ganrif gyntaf OC? Gan ddefnyddio pensetiau Realiti Rhithwir ymgollol, mae Jane Ellis o First Campus a Craig Oates o Digichemistry Studios yn dod ag adeiladau a stori\u0308au\u2019r dref bwysig hon yn fyw unwaith eto."}, {"text_idx": "#000006", "text": "Gyda chymorth grant o \u00a339,000 gan Gronfa Dreftadaeth y Loteri, mae prosiect Treftadaeth Rithwir Cymru wedi dwyn ynghyd fyfyrwyr Effeithiau Gweledol o Brifysgol De Cymru a phobl ifanc 10-17 mlwydd oed o ardaloedd Cymunedau\u2019n Gyntaf ar draws de-ddwyrain Cymru i ddylunio a chreu platfform rhithwir sy\u2019n galluogi defnyddwyr i ddysgu\u2019n rhyngweithiol am hanes a threftadaeth Caerwent Rufeinig. Gan ddefnyddio modelu 3D, sgriniau gwyrdd, technegau gwneud ffilmiau a sgiliau ymchwil, mae\u2019r rheiny a gymerodd ran wedi creu teithiau realiti estynedig drwy\u2019r farchnad, y basilica a\u2019r ty\u0302 Rhufeinig."}, {"text_idx": "#000007", "text": "Yng nghynhadledd Gorffennol Digidol 2017, bydd Jane a Craig yn trafod sut y cafodd y bobl ifanc eu cynnwys mewn amrywiaeth o weithgareddau ymchwil a digidol gan gynyddu eu brwdfrydedd a gwella eu sgiliau, a rhoddir sylw arbennig i\u2019r ffilm ddogfen a wnaethant gan ymhelaethu ar y prosesau."}]